हाजीपुर के एक हाईस्कूल में रविवार को आयोजित कार्यक्रम में मधेपुरा सांसद राजेश रंजन उर्फ पप्पू यादव ने राष्ट्रगान को गाने से साफ़ इनकार कर दिया। उन्‍होंने कहा कि मैंने राष्‍ट्रगान कभी नहीं गाया है। और आगे भी नहीं गाएंगे, राष्‍ट्रगान गाने से इनकार करते हुए कहा कि ‘मैं ऐसे जॉर्ज पंचम की स्‍तुति नहीं गा सकता जिसने भारत को गुलाम बनाए रखा साथ ही उन्होंने राष्‍ट्रगान में अधिनायक’ शब्‍द को परिभाषित किये जाने की भी मांग की। वजह बताते हुए कहा कि जन-गण-मन अधिनायक गीत को जॉर्ज V को खुश करने के लिए गाया गया था। कहा कि आखिर कोई दूसरे देश का व्‍यक्ति हमारे देश का भाग्‍य विधाता कैसे हो सकता है। न तो राष्ट्रगान और ना ही राष्‍ट्रीय झंडे से राष्‍ट्रभक्‍ति को जोड़कर देखा जा सकता है। उनके लिए मानवतावाद के बाद ही राष्‍ट्रवाद का स्‍थान है।